als_Latn dik_Latn sag_Latn
Kapiteni Rustem Hoxha ishte i pari që njoftoi largimin nga “djemtë e detit”.
Mbrojtësi 25-vjeçar nga Durrësi, i rritur te Teuta, ku ka luajtur thuajse gjithë karrierën, ka qenë një pikë kyçe në 3 sezonet e fundit, duke qenë titullar fiks në prapavijën durrsake.
Në sezonin e fundit Hoxha luajti 27 ndeshje si titullar në Superiore. “Hapat e parë në futboll me Teutën i nisa..Me Teutën u rrita e u formova!
Për plot 9 vite fanella e Teutës më ka dhuruar emocione pa fund, por tani erdhi momenti të kërkoj për një eksperiencë të re .. Falënderoj të gjithë drejtuesit për mbështetjen që më kanë dhënë deri tani! Një falënderim i veçantë është për tifozët e D.E.D., që na kanë mbështetur në çdo situatë!” – theksoi Rustemi, duke e deklaruar largimin mes profilit të tij zyrtar Facebook.
Rustemi besohet se do të provojë një eksperiencë jashtë vendit, pas këtij largimi.
Edhe Bruno Dita ka zgjedhur të njëjtën formë për t’i dhënë lamtumirë Teutës.
“Faleminderit Teuta,” – shkruan ai. “Faleminderit dhe mirënjohje të gjithëve për përkrahjen dhe mbështetjen që më keni dhënë këto vite duke filluar nga presidenti, shefi klubit, trajnerët dhe shokët e ekipit. Dua të falënderoj tifozerinë durrsake, në veçanti DeD që me brohorimat tuaja më bëtë të ndihesha njëri prej jush. Kalova 3 vite të bukura aty, si mund t’ju harroj kur në Durrës njoha shokë e miq të mirë, njerëz që do t’i kujtoj gjithmonë dhe ruaj respektin maksimal... Faleminderit familja e madhe TEUTA...Forca” Bruno Dita, ish-lojtar i kombëtares shpresa besohet se do t’i bashkohet Partizanit, pas largimit nga Teuta.
/a.m/
als_Latn als_Latn als_Latn als_Latn als_Latn als_Latn als_Latn mos_Latn